Leonid Dimov

Leonid Dimov (1926–1987) var en rumensk dikter og oversetter, og en av hovedrepresentantene til litteraturstrømningen onirismen, som utforsker drømmen som en absolutt virkelighet. 

Foreldrene hans var Naum Mordcovici (kaviareksportør) og Nadia (Nadejda) Dimov (lærerinne). Naum og Nadejda hadde giftet seg mot hennes foreldres vilje (muligens fordi Naum var jødisk), og Leonid bodde ofte hos besteforeldrene på morens side.

Han giftet seg i 1948 med Lucia Salam, og de hadde en datter sammen, Tatiana (født 1952). Etter skilsmissen giftet han seg i 1958 med Ana-Marina Voinescu (som hadde en datter, Ileana- født i 1957, med sin første ektemann, Teodor Pâcă). Han adoptere senere Ileana.

I 1957 satt han arrestert i over to måneder fordi han hadde urinert ved sokkelen av en Stalin-statue i București. Selv om han aldri var åpent dissident, var han kompromissløs i sitt forhold til de kommunistiske myndighetene. Han måtte vente med debuten til han var 40 år gammel.

 Skolegang 
Han avsluttet Sfântul Sava-gymnaset i București i 1944. Han gikk på flere fakulteter (filologi- 3 år, biologi- 3 år, jus, matematikk), men fullførte ingen av dem.
 Stil 
Litteraturkritikeren Andrei Terian mener at Dimov finner inspirasjon i fire kilder: surrealisme, eksositisme, lekfull barokk og romantisk visjonsdiktning.

 Bøker 
 Versuri, (Dikt) (1966)
 7 poeme, (7 dikt) (1968)
 Pe malul Styxului, (På bredden av Styks-elven) (1968)
 Carte de vise, (Drømmeboken) 1969)
 Semne cerești, (Himmeltegn) (1970)
 Eleusis, (1970) 
 Deschideri, (Åpninger) (1972)
 A.B.C., (1973)
 La capăt, (Ved slutten) (1974)
 Litanii pentru Horia, (Litanier for Horia) (1975)
 Dialectica vârstelor, (Alderens dialektikk) (1977)
 Tinerețe fără bătrânețe, (Evig ungdom) (1978)
 Spectacol, (Forestilling)) (1979)
 Veșnica reîntoarcere, (Den evige tilbakekomst) (1982)

Andre utgaver og antologier: A.B.C., Ed. Cartea Românească, 1973
 Texte, forord av Mircea Iorgulescu, Ed. Albatros
 Cele mai frumoase poezii, 1980; Dikt, Ed. Gramar, 2000.

 Drømmeboken (Cartea de vise) 
Ble utgitt i  1969, av Editura pentru Literatură (Litteraturforlaget), med illustrasjoner av Florin Pucă. Den er inndelt i 4 sykluser:
 Hipnagogice
 7 proze
 La capătul somnului (Ved søvnens slutt)
 Poeme de veghe (Vaktdikt)

Viktige teoretiske tekster av Leonid Dimov og Dumitru Țepeneag  angående onirismen som estetisk litteraturstrømning finnes i Momentul oniric, Ed. Cartea Românească, 1997.

 Oversettelser 
Han oversatte bøker av Marcel Raymond, Curzio Malaparte, Gérard de Nerval, Andrej Belyj, Mikhail Lermontov.

 Premier og utmerkelser 
 Forfatterforeningens premie, 1979
 Forfatterforeningens București-avdelingen sin premie, 1968, 1977, 1982

 Referanser 

Kategori:Rumenske diktere
Kategori:Rumenske oversettere
Kategori:Rumenskspråklige forfattere
Kategori:Personer fra Izmail rajon i Odesa oblast
Kategori:Fødsler i 1926
Kategori:Dødsfall i 1987